b'\n_START_ARTICLE_\nKandalanu\n_START_PARAGRAPH_\nKandalanu je bil kralj Babilonije, ki je vladal od 648 do 627 pr. n. \xc5\xa1t., * ni znano, \xe2\x80\xa0 627 pr. n. \xc5\xa1t.\n_START_SECTION_\nOzemlje\n_START_PARAGRAPH_\nKandalanu je vladal v celi Babiloniji, razen v Nipurju. Vladati je za\xc4\x8del leta 648 pr. n. \xc5\xa1t., ko ga je za kralja imenoval asirski kralj Asurbanipal po zatrtju upora njegovega predhodnika \xc5\xa0ama\xc5\xa1-\xc5\xa1um-ukina.\n_START_SECTION_\nIdentiteta\n_START_PARAGRAPH_\nDokumenti iz tega obdobja so nepopolni, zato vsi podatki o Kandalanuju izvirajo iz rekonstrukcije vladarskih let in po\xc5\xa1kodovanega kronolo\xc5\xa1kega napisa. V kasnej\xc5\xa1ih kronolo\xc5\xa1kih zapisih je v\xc4\x8dasih omenjen, v\xc4\x8dasih pa ne. Med zapisi je najpomembnej\xc5\xa1i Harranski napis, ki je verjetno seznam kraljev iz 6. stoletja pr. n. \xc5\xa1t. _NEWLINE_Zaradi pomanjkanja podatkov je te\xc5\xbeko ugotoviti, kdo je bil. Lahko bi bil Asarhadonov sina ali nekdo iz lokalne babilonske elite, ki je med \xc5\xa0ama\xc5\xa1-\xc5\xa1um-ukinovim uporom ostal lojalen asirskemu kralju. Njegovo ime bi lahko pomenilo telesno okvaro, morda kepasto stopalo, zato ni nemogo\xc4\x8de, da je bil preprost podlo\xc5\xbenik, imenovan za kralja kot \xc5\xbealitev za babilonsko prebivalstvo. Ne nazadnje bi Kandalanu lahko bilo babilonsko ime kralja Asurbanipala, vendar to ni dokazano. Primerjave, da je Tiglat-Pileser III. v Babiloniji vladal kot Pulu, njegov sin \xc5\xa0almaneser V. pa kot Ululaju, nimajo dokazov v uradnih dokumentih. Kronolo\xc5\xa1ko besedilo iz Kandalanujevega obdobja ka\xc5\xbee, da je vladal v Babiloniji po Asurbanipalovi smrti in \xc5\xa1e \xc5\xa1tiri leta med vladanjem njegovega naslednika A\xc5\xa1ur-etil-ilanija. Vladal je 21 let in leta 627 pr. n. \xc5\xa1t. umrl. Nasledil ga je Sin-\xc5\xa1umu-li\xc5\xa1ir.'